Dařenec

Dařenec je prírodná rezervácia ev. č. 2472 neďaleko obce Vřesina v okrese Opava, východne od štátnej cesty spájajúcej obce Vřesina a Píšť. Oblasť spravuje Agentúra ochrany prírody a krajiny ČR. 

 Ochrana 
Predmetom ochrany je prírodný zmiešaný listnatý porast duba, hrabu a lipy (hrabodubového lesa a bukov) s bohatou kvetenou.

Z vodopisného hľadiska patrí celé územie do povodia nižšieho rádu rieky Odry. Oblasť bezprostredne prilieha k oderskej nive. 

 História 
Polesie v minulosti patrilo panstvám Lichnovských a Rotschildovcov, ktoré tu mali svoje územné hranice. Pred nimi bolo majetkom Eichendorfovcov zo Šilheřovic. Majitelia panstva si tu nechávali vysádzať tzv. hraničné duby, z ktorých niektoré pretrvali dodnes. Medzi ne patrí aj Mechtildin dub čiže "Mechtildeneiche", v blízkosti ktorého je bludný balvan zo škandinávskej ruly, ktorý bol dovlečený ľadovcom. Dub je v súčasnosti už značne poškodený, okrem iného i požiarom dutiny od založeného ohňa.

 Referencie 

 Pozri aj 
 Zoznam chránených území v okrese Opava

 Iné projekty 

 Externé odkazy 
 Popis lokality 
 Na stránke Turistika.cz
 Informačný systém životného prostredia 

 Zdroj 

Kategória:Chránené územia v okrese Opava
Kategória:Lesy v Česku
Kategória:Opavská pahorkatina
Kategória:Vřesina (okres Opava)